Diari Oficial de la Generalitat Valenciana


Sumari del DOGV 5901, del 26-11-2008 (2008/13288)

RESOLUCIÓ de 17 de novembre de 2008, de la Conselleria d'Agricultura, Pesca i Alimentació, per la qual convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5901

Data del DOGV
:   26-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13991


Data del document
:   17-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * ajuda a l'agricultura
    * ordenació hidroagrícola
    * agrupació de productors agraris
    * irrigació
    * utilització de l'aigua

RESOLUCIÓ de 17 de novembre de 2008, de la Conselleria d'Agricultura, Pesca i Alimentació, per la qual convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2009. [2008/13318]  
L'Orde de 17 de gener de 2008, de la Conselleria d'Agricultura, Pesca i Alimentació, aprovava les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius, acomplint així allò que es disposa en l'apartat 2, de l'article 9 de la Llei 38/2003, de 17 de novembre, General de Subvencions.  
D'altra banda, i segons disposa l'apartat 2, de l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Les ajudes públiques que ací es convoquen, no necessiten de la seua notificació a la Comissió Europea, per no reunir tots els requisits de l'apartat 1, de l'article 87 del Tractat CE, atés que les entitats beneficiàries no exercixen una activitat empresarial destinada a la consecució d'un benefici econòmic, ni afavorixen determinades empreses d'un sector o determinades produccions.  
En virtut d'això i, fent ús de les facultats que tinc atribuïdes, resolc:  
Primer  
Convocar les comunitats de regants i altres entitats de reg perquè puguen sol·licitar les ajudes regulades en l'Orde de 17 de gener de 2008, d'esta Conselleria, publicada en el Diari Oficial de la Comunitat Valenciana, número 5693, d'1 de febrer de 2008.  
Segon  
Les subvencions es concediran a càrrec dels crèdits del programa 531.10, capítol 7, línia T0169, Racionalització de l'Ús de l'Aigua per a Reg.  
L'import global màxim quedarà fixat en l'orde que oportunament es publicarà, en funció dels pressupostos que s'aproven amb esta finalitat.  
No obstant això, l'import global màxim per a l'any 2009 i la seua distribució per anualitats, s'estima que serà el següent:  
Any 2009\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 500.000 €  
Any 2010\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2.600.000 €  
Any 2011\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 6.600.000 €  
Any 2012\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 900.000 €  
Any 2013\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 08.099.217 €  
Tercer  
La subvenció té la finalitat de consolidar i modernitzar els regadius de la Comunitat Valenciana, alhora que es promouen pràctiques de cultiu en comú.  
Seran obres subvencionables totes aquelles que contribuïsquen a l'optimització de l'ús i gestió dels recursos hídrics, per mitjà de la implantació del reg localitzat, increment de la capacitat d'embassament, estalvi d'aigua, augment de l'eficiència en la seua utilització i millora de la rendibilitat de les explotacions agràries.  
Quart  
Les entitats de reg podran presentar una única sol·licitud de subvenció per a les seues obres. Juntament amb la sol·licitud emplenaran els documents que en esta es demanen i que es relacionen en l'annex II, de l'Orde de 17 de gener de 2008.  
La presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat) i davant de la Seguretat Social.  
Esta sol·licitud es presentarà en les direccions territorials de la Conselleria d'Agricultura, Pesca i Alimentació, sense perjuí d'allò que es disposa en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quint  
La concessió de subvencions s'efectuarà en règim de concurrència competitiva, i la Conselleria d'Agricultura, Pesca i Alimentació serà l'òrgan competent per a la seua resolució, a proposta de la Direcció General de Producció Agrària.  
Sext  
El termini de presentació de sol·licituds serà d'un mes, a comptar des de l'endemà de publicació d'esta resolució.  
Sèptim  
Els criteris de valoració de sol·licituds i terminis de resolució, notificació i de presentació de certificats d'obra són els que s'indiquen en l'Orde de 17 de gener de 2008.  
Octau  
La concessió de les ajudes previstes en esta resolució, està condicionada a l'existència de crèdit adequat i suficient per a això en els pressupostos de la Generalitat de l'exercici de 2009, segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses.  
Tots els actes dictats s'entendran condicionats al fet que, al dictar la resolució de les subvencions, subsistisquen les mateixes condicions de fet i de dret que existien en el moment en què van ser produïts aquells actes.  
Nové  
Contra este acte administratiu es podrà interposar, en el termini d'un mes des de la publicació, recurs de reposició davant de la consellera d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 17 de novembre de 2008.- La consellera d'Agricultura, Pesca i Alimentació: Maritina Hernández Miñana.